ആര്ദ്ര കേരളം പുരസ്കാരം കരിമണ്ണൂരിന് ആര്ദ്ര കേരള പുരസ്കാരത്തിന്റെ ഒന്നാം സ്ഥാനത്തിനുള്ള അഞ്ചു ലക്ഷം രൂപയും പ്രശസ്തിപത്രവും ഷീല്ഡും കരിമണ്ണൂര് പഞ്ചായത്ത് ഭരണ സമിതിക്ക് കൈമാറിആരോഗ്യമന്ത്രി വീണാ ജോര്ജും ജലവിഭവ മന്ത്രി റോഷി അഗസ്റ്റിനും ചേര്ന്നാണ് പുരസ്കാരം നല്കിയത്.ഗ്രാമപഞ്ചായത്തുകള് ആരോഗ്യ പരിപാലന മേഖലയില് നടപ്പിലാക്കുന്ന പദ്ധതികള് വിലയിരുത്തിയാണ് സംസ്ഥാന സര്ക്കാര് ഏര്പ്പെടുത്തിയ പുരസ്കാരത്തിന് അര്ഹരായ പഞ്ചായത്തുകളെ തിരഞ്ഞെടുക്കുന്നത്. കരിമണ്ണൂര് ഗ്രാമ പഞ്ചായത്തിനു വേണ്ടി പ്രസിഡന്റ് റെജി ജോണ്സണ്, വെസ് പ്രസിഡന്റ് സാന്സന് അക്കക്കാട്ട്, ആരോഗ്യ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്പേഴ്സണ് ബിജി ജോമോന്, മുന് പ്രസിഡന്റും ക്ഷേമകാര്യ സ്റ്റാന്ഡിംഗ് കമ്മിറ്റി ചെയര്മാനുമായ ഡി. ദേവസ്യ, സെക്രട്ടറി ഷാജു മാത്യു, മെഡിക്കല് ആഫീസര് ഡോ. ഷാലു കെ.എച്ച്, ബ്ലോക്ക് കോ ഓര്ഡിനേറ്റര് ഷിബു തുടങ്ങിയവര് ചേര്ന്ന് പുരസ്കാരം ഏറ്റുവാങ്ങി. കളക്ടറേറ്റ് കോണ്ഫറന്സ് ഹാളില് നടന്ന ചടങ്ങില് എ. രാജ എം.എല്.എ, ജില്ലാ പഞ്ചായത്ത് പ്രസിഡന്റ് ജിജി കെ. ഫിലിപ്പ്, കളക്ടര് ഷീബാ ജോര്ജ്, ജില്ലാ പൊലീസ് ചീഫ് ആര്. കറുപ്പുസ്വാമി, ഡി.പി.എം ഡോ. സുജിത് സുകുമാരന് തുടങ്ങിയവര് ചടങ്ങില് പങ്കെടുത്തു.The post ആര്ദ്ര കേരളം പുരസ്കാരം കരിമണ്ണൂരിന് first appeared on MalayalamExpressOnline.